Diari Oficial de la Generalitat Valenciana


Sumari del DOGV 9240, del 22-12-2021 (2021/12635)

RESOLUCIÓ de 15 de desembre de 2021, de la Universitat Miguel Hernández d'Elx, per la qual s'aprova per la qual s'aprova l'oferta d'ocupació pública per a l'any 2021 de places de personal funcionari d'administració i serveis de la Universitat Miguel Hernández d'Elx, per la taxa d'estabilització autoritzada en virtut del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12167


Data del document
:   15-12-2021

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 15 de desembre de 2021, de la Universitat Miguel Hernández d'Elx, per la qual s'aprova per la qual s'aprova l'oferta d'ocupació pública per a l'any 2021 de places de personal funcionari d'administració i serveis de la Universitat Miguel Hernández d'Elx, per la taxa d'estabilització autoritzada en virtut del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública. [2021/12513]  
   
  
En virtut del que disposa l'article 19.U de la Llei 11/2020, de 30 de desembre, de pressupostos generals de l'Estat per a l'any 2021.  
  
En virtut del que disposa l'article 36.2 de la Llei 4/2020, de 30 de desembre, de pressupostos de la Generalitat per a l'exercici 2021.  
Considerant l'article 2 del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, que estableix que:  
  
«Article 2. Processos d'estabilització d'ocupació temporal.  
1. Addicionalment al que estableixen els articles 19.u.6 de la Llei 3/2017, de 27 de juny, de pressupostos generals de l'Estat per a l'any 2017, i 19.u.9 de la Llei 6/2018, de 3 de juliol, de pressupostos generals de l'Estat per a l'any 2018, s'autoritza una taxa addicional per a l'estabilització d'ocupació temporal que ha d'incloure les places de naturalesa estructural que, estiguen o no dins de les relacions de llocs de treball, plantilles o una altra forma d'organització de recursos humans que estiguen previstes en les diferents administracions públiques i estant dotades pressupostàriament, hagen estat ocupades de manera temporal i ininterrompudament almenys en els tres anys anteriors a 31 de desembre de 2020».  
  
Vistos els informes favorables del Ministeri d'Hisenda i Funció Pública del 06.10.2021 i de la Conselleria d'Innovació, Universitats, Ciència i Societat Digital, de la Generalitat Valenciana del 10.11.2021, en què ambdós informes autoritzen les 90 places d'aquesta taxa d'estabilització inclosa en el Reial decret llei 14/2021, proposades per aquesta universitat.  
Realitzat el tràmit d'informació als representants dels treballadors, en la reunió amb data de 30 de novembre de 2021.  
I, vist l'acord adoptat pel Consell de Govern d'aquesta universitat, amb data de 14 de desembre de 2021.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, i modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001,d'universitats, modificada per la Llei orgànica 4/2007, de 12 d'abril.  
A proposta de la gerent, Emma Benlloch Marco, resolc:  
  
Primer  
Aprovar l'oferta d'ocupació pública per a l'any 2021 de places de personal funcionari d'administració i serveis de la Universitat Miguel Hernández d'Elx per la taxa d'estabilització autoritzada en virtut del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, que figura en l'annex d'aquesta resolució, així com ordenar-ne la publicació en el Diari Oficial de la Generalitat Valenciana.  
  
Segon  
Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
  
Tercer  
Aquesta oferta d'ocupació pública s'executarà mitjançant processos selectius que garantisquen els principis previstos en l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i l'article 60 de la Llei 4/2021, de 16 d'abril, de la funció pública valenciana.  
  
  
Quart  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 15 de desembre de 2021.- El rector: Juan José Ruiz Martínez.  
  
  
  
ANNEX  
  
ESCALA Total  
Auxiliar administrativa 39  
Auxiliar de biblioteques 3  
Auxiliar tècnica i de laboratoris 1  
Tècnica bàsica de comunicació 10  
Tècnica bàsica d'informàtica 21  
Tècnica bàsica de laboratoris 8  
Tècnica bàsica de traducció 2  
Tècnica especialista 3  
Tècnica mitjana de gestió de la investigació 2  
Tècnica superior jurídica 1  
Total general 90